A Dunaszegi Napközi Otthonos Óvoda infrastrukturális bővítése

Dunaszeg Község Önkormányzata az „A Dunaszegi Napközi Otthonos Óvoda infrastrukturális bővítése” című TOP_PLUSZ-3.3.1-21-GM1-2022-00014 kódszámú „Gyermeknevelést támogató humán infrastruktúra fejlesztése” című és „TOP_PLUSZ-3.3.1-21” kódszámú felhívás alapján valósítja meg a nevezett projektet.

A projekt átfogó célja a meglévő Dunaszegi Napközi Otthonos Óvoda intézményének bővítése, annak érdekében, hogy a 2020-ban férőhelyhiány problémájára létrehozott ideiglenes csoportszoba helyett, egy további, korunk elvárásainak megfelelő csoportszobával és a kapcsolódó kiegészítő helyiségekkel bővüljön az épület. A TOP Plusz célokhoz illeszkedve a fejlesztés segíti az óvodai ellátási formákhoz való hozzáférés javulását és a nyújtott szolgáltatás minőségi fejlesztését, az óvodaköteles gyermekek napközbeni elhelyezését biztosító óvodai intézmény bővítésével.
A családbarát, munkába állást segítő intézmény fejlesztésével Dunaszeg községben javul a kisgyermekes családok foglalkoztatási helyzete, valamint életminősége. A foglalkoztatási helyzet javításával a kisgyermekes szülők munkaerőpiaci részvétele is támogatható, elősegíthető a kisgyermekes szülők munkaerőpiacra történő visszatérése. A gyermekellátási szolgáltatások fejlesztése által segíthetők a kisgyermekes családok, növekszik a település népességmegtartó képessége. Az által, hogy a helyi óvodai szolgáltatás fejlesztésre kerül, és nő az ellátás színvonala, további garanciát jelent, hogy a kisgyermekes családok gyermekeiket helyben, és megfelelő körülmények közötti ellátást biztosító intézménybe járassák. 
A fejlesztés során fontos alapelv, hogy biztosított legyen az egyenlő bánásmód, az egyenlő esélyű hozzáférés. A magas színvonalú ellátással olyan gyermekek fejlődése is kiegyensúlyozott lehet, akik számára a szülői, otthoni környezet nem tudja ezt megfelelően biztosítani.
Az óvodabővítéssel – az ideiglenes, étkezőből leválasztott csoportszoba helyett – egy motiváló, gyermekbarát, egészséges és biztonságos környezet áll majd az óvodaköteles fiatalok rendelkezésére. A projekttel biztosítható és fejleszthető a továbbiakban is, egy minőségi, színvonalas oktató-nevelő munkához szükséges gyermeknevelést támogató feltételrendszer.

